CELEX: 32018R1864
Language: bg
Date: 2018-11-28 00:00:00
Title: Регламент за изпълнение (ЕС) 2018/1864 на Комисията от 28 ноември 2018 година относно класирането на някои стоки в Комбинираната номенклатура

29.11.2018   
               
               
                  BG
               
               
                  Официален вестник на Европейския съюз
               
               
                  L 304/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1864 НА КОМИСИЯТА
         от 28 ноември 2018 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 ноември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Продукт, състоящ се от следните съставки (тегловно съдържание в проценти):
                     
                     
                        1517 90 99 
                     
                     
                        Класирането се определя от общи правила 1 и 6 за тълкуване на Комбинираната номенклатура и описанието на кодове по КН 1517 , 1517 90  и 1517 90 99 .
                        Продуктът не може да бъде класиран в позиция 1504  като масло от риби поради факта, че е смесен със слънчогледово масло, тъй като текстът на позицията не позволява в нея да бъдат включвани смеси от животински и растителни масла.
                        Хранителните смеси от животински и растителни масла трябва да се класират в позиция 1517  (вж. също Обяснителните бележки към Хармонизираната система за позиция 1517 , първата алинея, точка 3).
                        Поради това продуктът трябва да бъде класиран в код по КН 1517 90 99  като хранителна смес от животински и растителни масла.
                     
                  
                        
                                    —
                                 
                                 
                                    масло от риби
                                 
                              
                     
                        99,7307,
                     
                  
                        
                                    —
                                 
                                 
                                    токофероли
                                 
                              
                     
                        0,1885,
                     
                  
                        
                                    —
                                 
                                 
                                    слънчогледово масло
                                 
                              
                     
                        0,0808.
                     
                  
                        Маслото от риби е смес от масла от следните семейства риби: Engraulidae, Osmeridae, Carangidae, Clupeidae, Salmonidae и Scombridae. Маслото от риби не е масло от черен дроб на риби.
                        Токоферолите са добавени умишлено към маслото от риби, за да не допуснат окисляване на мазнините. Слънчогледовото масло действа като носител и като пълнител за токоферолите, преди те да се смесят с маслото от риби. Освен това слънчогледовото масло помага на токоферолите да се разтворят добре в маслото от риби при смесването.
                        Продуктът е представен в насипно състояние за използване в производството на меки желатинови капсули.